Juvana (drama)

Juvana (digayakan sebagai JUVANA) ialah sebuah siri drama televisyen Malaysia 2011 arahan Faisal Ishak, dibintangi oleh Zahiril Adzim, Bront Palarae, Beto Kusyairy, Izreen Azminda dan Johan As'ari. Ia berkisarkan tentang Daim yang berusia 17 tahun dihantar ke Sekolah Juvana Wira Bakti di Hulu Langat, Selangor atas tuduhan membunuh ibunya sendiri, sedangkan beliau tidak bersalah. Siri ini memulakan tayangan perdana di slot Aksi TV3 dari 25 April 2011 hingga 18 Julai 2011.

 Sinopsis 
Kisah bermula apabila Daim Yahya (Zahiril Adzim), seorang remaja 17 tahun yang pendiam dituduh membunuh ibunya dan teman lelaki ibunya. Tidak upaya untuk membela diri dan membuktikan kenaifannya, Mahkamah menjatuhkan hukuman agar dia dihantar ke Sekolah Pemulihan Akhlak Wira Bakti (sebuah sekolah NGO) sehingga dia cukup umur untuk dibicarakan.

Bermulalah episod ngeri Daim yang menjadi mangsa buli oleh sekumpulan pelajar diketuai oleh Botak (Johan As'ari). Encik Raja (Bront Palarae), warden yang korup dan tiada belas kasihan hanya membiarkan kejadian tersebut terus berlaku. Pengawal sekolah, Tony (Hariry) yang menggunakan kekerasan untuk menyelesaikan masalah hanya memburukkan keadaan Daim. Cikgu Ariffin (Beto Kusyairy) dan Cikgu Azmee (Irfan Roslan) juga mengambil langkah atas pagar dan enggan masuk campur dalam kes pergaduhan pelajar.

Daim hanya mempunyai harapan semula apabila Cikgu Zakiah (Izreen Azminda), seorang tokoh guru bimbingan dan kaunseling menerima tawaran untuk mengajar di Sekolah Wirabakti. Cikgu Zakiah teruja dengan tawaran tersebut dan bercita-cita untuk membimbing pelajar-pelajar di sekolah juvana. Namun begitu,, tugasnya tidak mudah dilaksanakan kerana pelajar-pelajar di sana samseng belaka dan tidak mahu belajar. Warden Raja tidak suka dengan kehadiran Cikgu Zakiah kerana dia memerlukan lebih ramai pengawal dan bukannya guru. Bagi Warden Raja, Sekolah Wirabakti hanyalah sebuah penjara untuk pesalah-pesalah juvana dan cuma kekerasan yang dapat mengawal budak-budak tersebut.

Di bawah bimbingan Cikgu Zakiah, Daim mula mendapatkan keyakinan diri apabila dia menyertai kelab pendebatan. Daim sudah berani melawan balik Botak dengan cara psikologi untuk meleraikan pergaduhan dan mula mendapat sokongan daripada pelajar-pelajar lain. Namun, apa yang Daim dan Cikgu Zakiah tidak tahu ialah isi hati Warden Raja yang dilihat seakan setuju dengan perubahan positif yang berlaku dalam sekolah tersebut. Daim dan Cikgu Zakiah sedang berdepan dengan ancaman nyawa daripada pihak yang tidak menyenangi tindakan mereka.

Pelakon

 Pelakon utama 
 Zahiril Adzim sebagai Daim
 Bront Palarae sebagai Warden Raja Khairul / Balaji
 Beto Kusyairy sebagai Cikgu Ariffin
 Izreen Azminda sebagai Cikgu Zakiah
Pelakon pembantu
 Irfan Roslan sebagai Cikgu Azmee
 Johan As'ari sebagai Botak
 Syazwan Zulkifli sebagai Apek
 Adam Shah sebagai Ayam
 Faerzril sebagai Kicap
 Mohd Shafiq Ikmal sebagai Gaban 
 Shukri Yahaya sebagai Fit
 Idzham Ismail sebagai Panjang
 Add Syuhada sebagai Chong 
 Riki Rikardo Idris sebagai Gajah 
 Mohd Khairul Kamal sebagai Ain / Komeng
 Helmi Hakim sebagai Abe
 Eyka Farhana sebagai Nadia
 Mak Wan sebagai Mak Cik
 Hariry sebagai Tony

Penampilan istimewa
 Kuswadinata sebagai Dato’ Wira
 Betty Banafe sebagai Ibu Daim
 Rose Iskandar sebagai Ibu Cikgu Zakiah
Watak tambahan
 Talha Harith sebagai Black
 Fimie Don sebagai Kedah
 Aleza Shadan sebagai Ibu Ayam
 Fathil Dani sebagai Bapa Gaban
 Kismah Johar sebagai Ibu angkat Komeng (tidak dikreditkan)
 Roslee Sako sebagai Bapa Botak (tidak dikreditkan)
 Zulkifli Mohd Salleh sebagai Cikgu sekolah (tidak dikreditkan)
 Amai Kamarudin sebagai Pengedar dadah (tidak dikreditkan)
 Nurin Misha sebagai Ibu Apek (tidak dikreditkan)
 Amirul Aiman sebagai Lan (Adik Apek) (tidak dikreditkan)
 Aizad Ahmad sebagai Aizad (Pengawas sekolah) (tidak dikreditkan)

Trivia
 Shukri Yahaya berlakon dalam siri drama Juvana sebanyak 6 episod. Watak Fit lakonannya dimatikan dalam episod 6 kerana Fit meninggal dunia akibat dos dadah berlebihan.
 Nama pemain tenis No. 1 Amerika, mendiang Arthur Ashe disebutkan dalam episod 6 drama ini apabila Cikgu Zakiah (Izreen Azminda) memberikan gambar Ashe yang diberikan oleh bapanya kepada Daim (Zahiril Adzim). Seperti yang diterangkan oleh Cikgu Zakiah kepada Daim, selepas beberapa tahun memenangi Wimbledon, Ashe dijangkiti AIDS, ini kerana doktor tersilap memasukkan darah ke dalam tubuhnya, doktor memberikannya darah HIV positif.
 Dalam episod 13, Warden Raja (Bront Palarae) ditahan oleh polis kerana terlibat dalam penyelewengan wang, Warden Raja menggunakan wang milik Sekolah Juvana Wira Bakti untuk kegunaan peribadinya. Dalam filem Juvana The Movie, Warden Raja muncul pada babak akhir.
 Dalam episod akhir, Daim dibebaskan kerana beliau didapati tidak bersalah, 10 tahun kemudian, beliau menjadi tenaga pengajar di Wira Bakti.

Watak Daim asalnya akan dilakonkan oleh Aeril Zafril manakala Cikgu Zakiah bakal dilakonkan oleh Tasha Shilla dalam drama ini,namun kedua-dua menarik diri atas sebab tertentu dan diserahkan kepada Zahiril Adzim & Izreen Azmida.

Lakonan debut Johan Asari,Eyka Farhana manakala Adam Shah dan pelakon lain-lain mempunyai pengalaman sebagai pelakon tambahan atau pembantu.

Adaptasi filem
Kejayaan Juvana membawa kepada penerbitan adaptasi filemnya - Juvana The Movie yang dikeluarkan pada 2013, diikuti oleh dua filem susulannya, Juvana 2: Terperangkap Dalam Kebebasan (2015) dan Juvana 3: Perhitungan Terakhir (2016).

Penarafan
+ PENARAFAN TV NIELSEN AUDIENCE MEASUREMENT  EPISOD PERTAMA  EPISOD AKHIR  ATAS TALIAN  JUMLAH TONTONAN  SUMBER 2.4 juta 4.2 juta 6.6 juta 

Anugerah dan pencalonan
TahunAnugerahKategoriKeputusan2011Anugerah Skrin 2011Drama Rantaian Terbaik

Lihat juga

 Gengsterisme
 Projek: High Council (2023), sebuah drama bersiri terbitan Astro Shaw yang menyampaikan tema dan jalan cerita yang serupa

Rujukan

Pautan luar



Kategori:Siri drama televisyen Malaysia
Kategori:Rancangan TV3
Kategori:Drama Melayu 2011
2011